Број: 09-20-О/3-3

Дана: 09.03.2020.године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ БР. 3**

**ПИТАЊA ПОТЕНЦИЈАЛНОГ ПОНУЂАЧА:**

“У складу са чланом 20. закона о ЈН(Сл. гласник РС, бр. 124/2012, 14/2015 и 68/2015) молимо одговоре на следећа питања.

У додатним условима за понуђаче тражи се:

* Услов 2, односи се на партије бр. 1,2,3, и 4 где се експлицитно тражи промет од 5.500.000 у предходне 3 године у установама здравства и социјалне заштите, на основу овог услова онемогућујете конкуренцију и учешће осталих понуђача који су и произвођачи предметне робе. Наиме папир је роба из општег промета и не видимо разлог зашто нам треба референца од клијената из поменутог сектора, стога наљубазније молимо да се овај услов укони и омогући конкурентност понуђача
* Услов 3, односи се на партије бр. 1,2,3, такође молимо да се овај услов елеминише јер не видимо логичку везу зашто нама као једној трговонској кући је потребно 10 радника које би ангажовали за предметну набавку. Постоји јасан рок испоруке добара и радно време наручиоца и ми у овом случају сматрамо да је ангажовање 10 радника на траженим пословима претерано, стога молимо да се овај услов елиминише.
* Услов 4, магацин и возила, такође дајемо примедбе за магацин величине 600квадрата, поготово што су испоруке сукцесивне и сматрамо да је величина магацина небитна за предметну набавку, уколико погледамо комплетну количину за тражене партије све може да стане у магацин до 150 квадрата. Такође за доставна возила, не видимо разлог због чега би имали 3 возила за једну набавку, поготово што је наручилац сам одредио примерен рок испоруке, стога сматрамо да је једно теретно возило довољно за предметну испоруку.
* Услов 6. за партију 4. Код овог услова не разумемо из ког разлога се тражи овлашћење произвођача и изричито се наводе артикли под рб:24,25,26,27,28 и 29. У партији 4 приметили смо да за све артикле наводите робни знак и поштујете закон само за наведене артикле видимо да се даје састав производа и доводите у заблуду понуђаче са условом за овлашћење из разлога што сам произвођач наведених артикала штити одређена лица која желе да дају понуду и не дозвољава сходно вашем услову да учествује неко други. Стога молим да се измени тражени услов у вези овлашћења.”

**ОДГОВОРИ НАРУЧИОЦА:**

- Наручилац је у складу са Законом о јавним набавкама који регулише предметну област, дефинисао минималне услове који потенцијални понуђачи морају да испуне а који су од круцијалног значаја за извршење предмета јавне набавке. Даље, у складу са вишегодишњим искуством спровођења поступака јавних набавки за предметна добра, а посебно на основу искуства реализације уговора закључених на основу предметних поступака јавних набавки, дефинисана је потреба да потенцијални понуђачи поседују одређени минимални ниво пословног, кадровског и техничког капацитета. Квалитетним и вишегодишњим испитивањем тржишта, а ради условног и квалитетног задовољења потреба, наручилац је установио да постоји довољан број потенцијалних понуђача који могу одговорити на постављене услове. Самим тим наручилац никако не ограничава здраву конкуренцију већ штити своје интересе. Сви потенцијални понуђачи свакако могу поднети заједничку понуду и испунити потребне услове. Напомињемо да наручилац креира захтеве и услове у складу са својим објективним потребама а не према могућностима свих потенцијалних понуђача. Наручилац остаје при својим захтевима.

- Наручилац је управо за предметна добра која су објективно прекопотребна према захтеваним спецификацијама, а на основу дугогодишњег искуства и квалитетног усаглашавања својих захтева, одредио предметни услов за изјаву произвођача о сагласности за дистрибуцију количина добара које су предвиђене предметном јавном набавком. На основу искуства наручиоца, дешавало се да понуђачи понуде одговарајућа добра која касније у реализацији уговора никако нису у могућности да испоруче. Наручилац се не бави дефинисањем и уређивањем тржишта и конкуренције, већ спроводи поступке јавних набавки за своје објективне потребе. Супротно тврдњи да доводи потенцијалне понуђаче у заблуду, наручилац је јасно и детаљно дефинисао објективне услове потребне за учешће у предметном поступку јавне набавке. Како је раније напоменуто, у свим претходно спроведеним поступцима јавних набавки за предметна добра, установљено је да постоји довољан број потенцијалних понуђача који могу одговорити на постављене услове. Наручилац здравствена установа терцијарног нивоа и никако се не може дозволити питање квалитетног и правовременог функционисања вешераја за који се предметна добра набављају. Наручилац остаје при наведеним условима и својим захтевима.

С поштовањем,

Комисија за јавну набавку бр. 09-20-О